Source: https://www.jogiforum.hu/hirek/archivum/2005-09.0.0
Timestamp: 2020-04-02 07:37:00
Document Index: 13848475

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ']

Hír archívum: 2005. szeptember
Kerekes székben a hivatalok ellen
2005.09.30.
Tegnap tárgyalt volna először magyar bíróság egyesület által kezdeményezett akadálymentesítési pert, ráadásul rögtön ötöt. Az ügyeket egy adminisztrációs baki miatt elnapolták, a kerekes székesek ennek ellenére úgy érzik, máris elérték céljukat.
Ombudsmani vizsgálat az MTV esti híradója miatt
Ombudsmani vizsgálat indult, mert nem zárható ki, hogy nemek közötti diszkrimináció történt azáltal, hogy a Magyar Televízió (MTV) esti híradójában nem szerepelhetnek női hírolvasók - közölte Takács Albert, az állampolgári jogok országgyűlési biztosának általános helyettese csütörtökön.
Vasútliberalizáció és utaskártérítés az EP napirendjén
A nemzetközi vasúti szolgáltatásokat 2008-tól, a belföldieket 2012-től nyitná meg a szabad verseny előtt az Európai Parlament. A képviselők megszavazták azt is, hogy az utasoknak kártérítés jár, ha késik a vonat.
Beperli Orbán a Népszavát és a Népszabadságot
Pert indított Orbán Viktor Fidesz-elnök a Népszava kiadója, a Népszabadság kiadója, továbbá Simon Gábor, az MSZP választmányi elnöke és Újhelyi István, az MSZP alelnöke, mint negyedrendű alperes ellen.
Az Alkotmánybíróság 2005. október 3-4 -i teljes ülésének napirendje
Az Alkotmánybíróság hétfői teljes ülésén folytatja a személyi- és vagyonvédelmi, valamint a magánnyomozói tevékenység szabályairól szóló törvény előzetes alkotmányossági vizsgálatát.
Aláírták az új Magyar Reklámetikai Kódexet
Huszonkét társadalmi szervezet elnöke aláírásával hitelesítette az új Magyar Reklámetikai Kódexet a Reklámhét keretei között megrendezett hivatalos ceremónián 2005. szeptember 29-én. A szakmai szervezetek vezetői aláírásukkal fejezték ki tagságuk felé, hogy képviselni fogják a Kódexben megfogalmazott értékeket.
Dr. Kovács ügyvéd úr a 2005. szeptember 1-jén hatályba lépett Cégtörvény vonatkozó rendelkezései alapján – amely a 2003. évi LXXXI. törvénnyel módosított 1997. évi CXLV. törvény a cégnyilvántartásról, cégnyilvánosságról, és a bírósági cégeljárásról – saját minősített tanúsítványának birtokában elektronikusan intézi ügyfelei ügyeit.
A GVH elmarasztalta a PICK SZEGED RT.-t
A Gazdasági Versenyhivatal Versenytanácsa 2005. szeptember 29-i határozatában megállapította, hogy a Pick Szeged Rt. a fogyasztók megtévesztésére alkalmas magatartást tanúsított az általa bonyolított „Pick Hűségprogram” lényeges feltételeinek megváltozásáról való tájékoztatással kapcsolatban. A Versenytanács 5 millió forint bírság megfizetésére kötelezte a vállalkozást.
Jogsértően hirdették a NoNit
A Gazdasági Versenyhivatal Versenytanács 2005. szeptember 28-án hozott határozatában megállapította, hogy a Noni Magyarország Kereskedelmi és Szolgáltató Korlátolt Felelősségű Társaság fogyasztók megtévesztésére alkalmas magatartást tanúsított azzal, hogy „100 % tiszta hawaii noni” elnevezésű („kapszulázott Morinda Citrifólia szárított gyümölcspor”) termékeivel kapcsolatos reklámjaiban, termékismertetőjében és internetes honlapján termékeinek gyógyhatást tulajdonított.
A GVH megbírságolta a Budapest Bankot fogyasztók megtévesztésére alkalmas reklámja miatt
A Gazdasági Versenyhivatal Versenytanácsa a 2005. szeptember 28-án tartott tárgyalásán megállapította, hogy a Budapest Hitel és Fejlesztési Bank Részvénytársaság 2005. január és április között folytatott „Privát kölcsöne mellé most egy DVD-t is hazavihet” reklámkampánya a fogyasztói döntések tisztességtelen befolyásolására alkalmas volt. A Versenytanács a Budapest Bankot 5 millió forint bírság megfizetésére kötelezte.
Új munkaügyi szabályozás Szaúd-Arábiában
A szaúdi kormány új munkaügyi szabályokat fogadott el, amelyek révén a hazai munkaerő nagyobb arányú foglalkoztatását és a nemzetközi munkajogi előírásoknak történő jobb megfelelést kívánják elérni.
A kórházakra hagynák a kártérítések kifizetését
Negyvenmilliárddal tartoznak az egészségügyi dolgozóknak a kórházak a nem EU-konform ügyeleti szabályozás miatt. A kártérítésért újabb perek indulhatnak, a minisztérium szerint a kórházaknak kellene kifizetniük a kompenzációt.
Az EP elutasította a telekommunikációs adatok rögzítésének tervét
Az Európai Parlament elutasította a telekommunikációs adatok rögzítésére vonatkozó tervet, amelyet az Egyesült Királyság, Franciaország, Írország és Svédország közösen javasolt.
Az EP elveti a "szuperbiztonságos államok" elvét
Szigorúbb szabályokhoz kötné az EP a menekültstátusz megadását vagy elutasítását a tagállamokban. A Parlament több mint száz módosító indítványt fűzött az Európai Bizottság irányelvtervezetéhez, a zárószavazáson pedig igen kis különbséggel fogadta el a szöveget.
Az EP megszavazta a török csatlakozási tárgyalások megkezdését
Az Európai Parlament elhalasztotta a Törökország és az EU közötti vámunió, a tíz új tagállamra való kiterjesztéséről szóló jóváhagyó szavazást, de áldását adta az október 3-ai tárgyaláskezdésre.
Lomtalanítás a Bizottságnál
Az Európai Bizottság nem kívánja meghatározni a kávé csomagolásának méretét, nem akar beleszólni a hétvégi teherautó-tilalommal kapcsolatos ügyekbe, sőt a napsütésben dolgozók életébe sem kotyog bele. A testület 183 javaslatot vizsgált át, amelyek közül 68-at von vissza.
Ügyészség: aktuális statisztikai adatok - 2005. augusztus 31.
A Magyar Köztársaság Ügyészsége honlapján közzétette a legfrissebb, aktuális statisztikai adatait.
Magyar Ügyvédi Kamara: segítségnyújtó erdélyi autós túra
dr.Molnár László ügyvéd 2005. november 2-5 között "Segítségnyújtó erdély autós túrát" szervez.
Az outsourcing egyre elterjedtebb az amerikai ügyvédi irodák körében is
Az Egyesült Államokban az ügyvédi irodák is egyre nagyobb számban igyekeznek külföldre történő erőforrás-kihelyezéssel költségtakarékosabbá tenni munkájukat.
Nem lépnek fel a jogtalanul pénzt kérő iskolák ellen
Nem lép fel az Oktatási Minisztérium azokkal az intézményekkel szemben, amelyekről kiderül, hogy jogtalanul kértek pénzt a hallgatóktól. A tárcánál közölték: semmilyen módon nem kívánnak belefolyni az ügybe.
2008-től nyereség vagy vagyonadó
Az iparűzési adó 100 százaléka vonható le 2006-tól a társasági adó alapjából, 2008-tól nyereség vagy vagyon típusú adó válthatja ki az iparűzési adót.
Partnerségi egyeztetésen a lisszaboni akcióprogram
Partnerségi vitára bocsátotta a Nemzeti Fejlesztési Hivatal (NFH) a Nemzeti Lisszaboni Akcióprogramot. A növekedésre és a foglalkoztatás bővítését megalapozó, három évre szóló tevet a kormány október 15-én nyújtja be az Európai Bizottságnak.
Vakok és gyengénlátók számára is elérhető az EUvonal honlapja
Az EUvonal honlapja az első, a lakosság számára európai uniós információkat tartalmazó magyar honlap, amely ezentúl vakok és gyengénlátók számára is elérhető. Bár az uniós információk a vakok számára az EUvonal ingyenesen hívható telefonszámán eddig is hozzáférhetőek voltak, a szolgálat honlapjának vakbarát verziója mérföldkő az EU-s tájékoztatásban.
Közelgő tárgyaláskezdés Törökországgal
Egy héttel a török csatlakozási tárgyalások megkezdése előtt Ciprus, Franciaország és Ausztria szeretne keményíteni a tárgyalási alapelveken. Bécsben szorgalmazzák, hogy október 3-án Horvátországgal is induljanak meg a tárgyalások.
Kisajátítási tvr: mulasztott az Országgyűlés
Az Alkotmánybíróság hivatalból eljárva mulasztásban megnyilvánuló alkotmányellenességet állapított meg amiatt, mert a törvényhozó a kisajátításról szóló törvényerejű rendeletet nem igazította hozzá a kisajátítással szemben az Alkotmány 13. § (2) bekezdésében megállapított követelményekhez.
Alkotmányellenes kisebbségi törvények módosítása
A kisebbségi önkormányzati választásokról, valamint a nemzeti és etnikai kisebbségekre vonatkozó egyes törvények módosításáról szóló, az Országgyűlés által elfogadott, de még ki nem hirdetett törvény egyes rendelkezéseinek a köztársasági elnök által kezdeményezett előzetes vizsgálatáról az Alkotmánybíróság 2005. szeptember 27–én tartott ülésén határozatot hozott.
Új kormányrendelet az ipari parkokról
Megjelent a Magyar Közlöny, 2005/122. számában a 186/2005. (IX.13.) Kormány rendelet az „Ipari Park” címről és az ipari parkok fejlesztését szolgáló rendszer működéséről.
A brit Tesco a vásárlók szokásait feltérképező adatbázist készít
A Magyarországon is jelen lévő Tesco áruházlánc egyik brit leányvállalata olyan adatbankot készít, amely részletes információt szolgáltat a szigetország állampolgárainak vásárlási szokásairól, függetlenül attól, hogy azok rendszeresen náluk vásárolnak-e vagy sem.
Megválasztották az alkotmánybírákat
Csaknem egyhangúlag választotta meg azt a két alkotmánybírót a parlament, akikben egyet tudtak érteni a pártok. Bragyova Andrást a kormányoldal, Kovács Pétert pedig az ellenzék jelölte.
Piaci ár alatt számolja el a benzincechet az APEH
Szívhatják a fogukat, akik az APEH által meghatározott árak szerint számolják el üzemanyagköltségüket ahelyett, hogy számlát kérnének a benzinkútnál. A folyamatosan növekvő benzin- és gázolajárakat ugyanis csak késve tudja követni az adóhivatal.
Vita kereszttüzében a kölcsönadott munkavállalók státusza
Kedden ismét tárgyal a kormány a szociális partnerekkel az Országos Érdekegyeztető Tanács (OÉT) plenáris ülésén a Munka törvénykönyve módosításának tervezetéről. A kölcsönös kompromisszum keresés szeptember végéig lehetséges, mert egy későbbi országgyűlési beterjesztés esetén már nem reális a törvényjavaslat időbeni tárgyalása és elfogadása.
Sólyom László fogadta Lomnici Zoltánt
Sólyom László köztársasági elnök a Sándor-palotában fogadta Lomnici Zoltán főbírót. Egyetértettek abban, hogy fontos alkotmányos érték a bírói függetlenség és a bíróságok politikamentessége.
E hét fő témája a török csatlakozás marad, hiszen megkezdődik a visszaszámlálás a jövő hét hétfőn (2005. október 3.) sorra kerülő tárgyaláskezdésig. A téma az Európai Parlament plenáris ülésén is szóba kerül, melyen a tagállamok és az Európai Bizottság képviselői is részt vesznek.
Az OECD Budapesti versenyügyi regionális oktatási központ ünnepélyes nyitókonferenciája
A Petőfi Irodalmi Múzeumban 2005. szeptember 26-án rendezték meg a Versenypolitika és növekedés – a verseny, mint a versenyképesség és a gazdasági növekedés fő hajtóereje egy dinamikus gazdaságban címmel, a GVH és az OECD által közösen alapított OECD Budapesti Versenyügyi Regionális Oktatási Központ nyitókonferenciáját, melyen a miniszterelnök nyitóbeszédét számos külföldi és magyar szakember előadása követte.
Ciánper: korlátozták az aranymosó működését
Noha a régóta húzódó tiszai ciánper kimenetele még bizonytalan, egy eredményt már sikerült elérni. A Fővárosi Ítélőtábla a közelmúltban másodfokon tizenöt százalékban korlátozta a 2000 telén természeti katasztrófát okozó nagybányai Transgold cég kapacitását.
Eldőlt: Svájcban is szabadon vállalhatunk munkát
Igent mondtak a svájciak a vasárnapi népszavazáson arra, hogy az alpesi országban a tavaly csatlakozott EU-tagországok állampolgárai is szabadon vállalhassanak munkát.
Két alkotmánybíráról szavaz ma a parlament
A képviselők Bragyova Andrást és Kovács Pétert választják a taláros testület tagjává. Megválasztásukhoz kétharmados többség kell. A megbízatás 9 évre szól és az alkotmánybírák egyszer újraválaszthatók.
Az Alkotmánybíróság 2005. szeptember 26-27 -i teljes ülésének napirendje
Az Alkotmánybíróság hétfői teljes ülésén folytatja a kisebbségi önkormányzati képviselők választásáról szóló törvény előzetes alkotmányossági vizsgálatát. A testület folytatja az új felsőoktatási törvény előzetes normakontrollját.
Litván alkotmánybírói látogatás
Holló Andrásnak, az Alkotmánybíróság elnökének meghívására Magyarországon munkalátogatást tett Kuris Egidijus a Litván Köztársaság Alkotmánybíróságának elnöke és Namavicius Zenonas alkotmánybíró.
Közlemény az aláírásgyûjtési kezdeményezések bejelentési kötelezettségérõl
Az adatvédelmi biztos közleményt tett közzé az aláírásgyűjtések bejelentési kötelezettségéről.
Dohányzásellenes törvény: itt az extra light?
Mégsem tiltaná meg a cigarettázást az iskolákban a dohányzásellenes törvénytervezet. A most tárcaközi egyeztetésen lévő javaslat az egészségügyi intézményekben a füstölés terén továbbra is zéró toleranciát akar.
Budapest Airport: döntött a bíróság, de nem tudni, hogyan
A Fővárosi Bíróság meghozta a másodfokú jogerős végzést a Budapest Airport Rt. Üzemi Tanácsa által, véleményeztetési jogának megsértése miatt indított eljárásban, azonban döntését nem ismertette a sajtóval.
Általános adó lesz a luxusadóból?
A jövő év elején bevezetésre kerülő luxusadót a kormány kiszélesítheti általános ingatlanadóvá – vélik szakemberek. László Csaba, a Medgyessy-kormány volt pénzügyminisztere, a KPMG adópartnere a jövő év elején bevezetésre kerülő luxusadóról úgy véli, lehetséges, hogy az ingatlanok ilyen adóztatása elvezethet egy valódi ingatlanalapú adóhoz.
Wallström bemutatta a D tervet
A”D terv” nem más, mint Margot Wallström, kommunikációért felelős biztos javaslata az EU állampolgárokkal való újfajta kommunikáció kialakítására.
A GVH elmarasztalt 14 kartellező út- és hídépítő céget
A Gazdasági Versenyhivatal Versenytanácsa szeptember 22-i határozatában megállapította, hogy 2001-ben és 2002-ben az Útgazdálkodási és Koordinációs Igazgatóság által kiírt egyes közbeszerzési pályázatokon résztvevő egyes vállalkozások versenykorlátozó magatartást tanúsítottak. Az út- és hídépítő cégek rögzítették, hogy adott pályázatot melyik cég szerzi meg, illetve, hogy esetenként a nyertesek alvállalkozóként mely másik vállalkozást vonják be. A kiszabott bírságok összege több mint 1,3 milliárd forint.
Vállalta a jogsértő állapot megszüntetését a Hewlett-Packard
A GVH a Hewlett-Packard Magyarország Kft.-vel szemben folytatott eljárása során kifogásolta, hogy a HP, az általa gyártott nyomtatókhoz mellékelt garancia jegyek egy részén rendeltetésellenesnek minősítette a nem HP-gyártású kellékanyagok használatát, amely – más, jogszerű tájékoztatást nyújtó útmutatók mellett is – alkalmas volt a fogyasztók megtévesztésére. A HP kötelezettséget vállalt a kifogásolt minősítések törlésére, illetve ezzel kapcsolatos nyilatkozatának közzétételére, amelyre tekintettel a Versenytanács az eljárás szünetelését rendelte el.
Az NHH Tanácsa tovább növeli a versenyt a szélessávú piacon
A Nemzeti Hírközlési Hatóság (NHH) Tanácsa a piac-meghatározási, piacelemzési munka keretében meghozta a helyi hurkok átengedésére, a szélessávú hozzáférésekre, valamint a bérelt vonali szolgáltatások nagykereskedelmi piacaira vonatkozó határozatait.